stanford-oval/wikipedia huggingface dataset:
שכפול מפתחות
בקרת שכפול מפתחות > כרטיס שכפול

כרטיס שכפול הוא כרטיס שנדרש כדי לשכפל או ליצור מפתח חדש. יש מוצרי נעילה הדורשים הצגת כרטיס שכפול לחנות השכפולים קודם ייצור או שכפול המפתח. דרישה זו תקפה גם לאחר שפג תוקפו של רישום הפטנט של גלם המפתח הנתון. מכונות מתקדמות לשכפול מפתחות ידרשו להכניס את הכרטיס לתוך המכונה כדי לקבוע את החיתוך המתאים של המפתח או על ידי פענוח קומבינציית הנעילה בצורה ידנית.
כרטיסי שכפול נמסרים ללקוח בעת רכישת מוצר הנעילה ומשתמשים בו בכל פעם שיש דרישה של שכפולי מפתחות. בדרך כלל מספר המפתחות הראשונים המצורפים לצילינדר נעים מ־3 ועד 5 מפתחות לצילינדר. למנעולי תליה מצורפים בין 2–3 מפתחות ויש מוצרי נעילה המסופקים מפתח בודד.
כרטיסי השכפול דומים לכרטיסי אשראי, אם כי לא כולם מכילים פסים מגנטיים. על גבי הכרטיס רשום הקוד הייחודי של המפתח, נתוני המפתח ומידע חשוב אחר על פני הכרטיס. יש כרטיסים שקידוד שכפול המפתח מוצפן בכרטיס באמצעות פס מגנטי או קידודים אחרים. כרטיסים מתקדמים יותר עשויים לאחסן מידע המשמש לביקורת (מקומית או למערכת מרוחקת) בכל פעם שיש שימוש בכרטיס לשכפול או יצירת מפתח חדש.
בקרת שכפול מפתחות > רמות סיווג שכפול

מניעת שכפול לא מורשה מתחלקת לרמות הבאות:
ללא הגנה – מפתחות רגילים ללא הגבלה. השכפול מותר בכל החנויות המשכפלות מפתחות והמחזיקות גלמים תואמים. בעל מפתח המשאיל לחברו נותן בו אמון שלא ישכפל את המפתח. גלמים כאלו מיוצרים על ידי יצרני מפתחות שונים ומופצים ללא הגבלה לחנויות.
הגנה בינונית – השכפול מותר רק בחנויות המורשות על ידי יצרן או ספק הגלמים. ורק בהצגת כרטיס שכפול. על מפתחות אלו מוטבע הכיתוב "אסור לשכפל", "Do Not Copy", או "Do Not Duplicate"‏ (DND). גלמי המפתחות מוגנים בפטנט ונמכרים רק לחנויות המורשות והסחר בגלמים אלו הוא אסור. הגנה זאת לרוב מספקת שכן חנויות ברמת הגנה נחשבות כחנויות מקצועיות ששומרות על כללי יצרני גלמי מפתחות מוגני שכפול.
הגנה גבוהה – גלם ייחודי. שבנוסף להגבלות לעיל, מיוצר רק ללקוח אחד על ידי היצרן ללא אופציות מכירה. זהו ייצור מיוחד שעלותו גבוהה יותר מייצור גלמים סטנדרטי. בנוסף, על המשתמשים לשלוח בקשת הרשאה לחנות לשכפל מפתחות נוספים ורישום קפדני לכל מפתח.
הגנה גבוהה ביותר – גלם ייחודי שהשכפול מתבצע רק על ידי מפעל היצרן. לא ניתן לשכפל מפתחות אלה באופן מקומי. בנוסף, על המשתמשים לשלוח בקשת הרשאה למפעל לשכפל מפתחות נוספים ורישום קפדני לכל מפתח.
בישראל וכן במדינות רבות, אין אסדרה חוקית ואכיפה בנושא הגנת שכפולי המפתחות ולמרות האיסור המפורש המוטבע על המפתח, אין מניעה חוקית לשכפול מפתחות האסורים בשכפול ללא הצגת כרטיס. אם כי ליצרן יש כללים משלו כדי למנוע שכפולים בלתי מורשים ויכול לגרור סנקציות על המשכפל.
תחנות לשכפול מפתחות

שכפול מפתחות מתבצע בחנויות לחומרי בניין, חנויות ייעודיות למוצרי נעילה ושכפולי מפתחות, חנות היצרן, תחנות שכפול ניידות, תחנות שכפול אוטומטיות.
חנויות לחומרי בניין מקומיות נותנות מענה לשכפולי מפתחות מסוג משונן ושקעים. בחנויות השכפול הייעודיות רמת המכשור והמקצועיות גבוהה, והם משכפלים את רוב סוגי המפתחות. מפתחות לבית, מפתחות לרכב, מפתחות לכספות, מפתחות חכמים וכן שכפולים במכונות CNC מקצועיות.
חברת רב-בריח וחברת מולטילוק הן השולטות בתעשיית מוצרי הנעילה בישראל. הגלמים של החברות מופצות לחנויות לחומרי בניין וכן לחנויות ייעודיות למוצרי נעילה ושכפולי מפתחות. שכפולי מפתחות ברמת אבטחה גבוהה של החברות מתבצעות על ידי החנויות הייעודיות. ישנן חברות שהיצרן מהווה גם הוא תחנת שכפול. יש מוצרי נעילה שהשכפול שלהם לא מתבצע בישראל אלא רק במדינת היצרן.
ישנן חנויות או מנעולנים שנותנים שירותי שכפול מפתחות עד בית הלקוח באמצעות הרכב. את מכונות השכפול מתקינים ברכב והשכפול הוא מיידי וניתן לבדיקה בבית או רכב הלקוח. בעת הצורך ניתן לפנות לאיש מקצוע פרטי לקבלת מענה לצורך בשכפול מפתחות. מנעולן עשוי להיות זמין מעבר לשעות העבודה המקובלות בתחנות שכפול מפתחות.
יש מדינות שבהן ניתן לשכפל מפתחות באמצעות מכונות אוטומטיות. השכפולים הם מפתחות מסוג משונן ולרוב הם מוגבלים למספר גלמים מצומצם.
לקריאה נוספת

Phillips, Bill. (2005). The Complete Book of Locks and Locksmithing. McGraw-Hill. ISBN 0-07-144829-2.
High-Security Mechanical Locks. Graham Pulford October 17, 2007 מסת"ב 978-0750684378
LOCKS, SAFES, AND SECURITY An International Police Reference Two Volumes.Marc Weber Tobias. מסת"ב 0-398-07079-2
הערות שוליים

↑  Key Cutting Machines, Mul-T-Lock (באנגלית)
↑  BLOG LOCK, איתור תחנות שכפול לפי פרופיל מפתח
↑  Keys catalogue for household and commercial flat, cruciform, lift and mail box keys, SILCA (באנגלית)
↑  Security card, www.lockwiki.com (באנגלית)
↑  תנאי מכר כללים - Yale, באתר www.yalehome.com
↑  משה גורלי, מולטילוק תובעת את רב בריח: "מנצלת את כוחה המונופליסטי ופוגעת בתחרות", באתר כלכליסט, 18 באפריל 2016
↑  יהודה שרוני, ‏רב בריח תובעת ממולטילוק 20 מיליון שקל על ניצול כוחה כמונופול, באתר מעריב אונליין, 13 בדצמבר 2017
סרטון המראה את תהליך חיתוך מפתח שקעים בשיטת העתקת מפתח
גלמי מפתח בחנות לשכפול מפתחות
מכונה אוטומטית לשכפול מפתחות בארצות הברית
אינדיו (קליפורניה)

| --- | --- |
חנות, גן תנכי ומטע התמרים "שילדס" באינדיו
חנות, גן תנכי ומטע התמרים "שילדס" באינדיו
 מדינה:  ארצות הברית ארצות הברית
 מדינה:  קליפורניה קליפורניה
 מחוז:   ריברסייד
 תאריך ייסוד:  1873
 שטח:  75.6 קמ"ר
 גובה:  -4 מטרים
 אוכלוסייה:  ‏
  ‑ בעיר:  89,137 (1 באפריל 2020)
  ‑ צפיפות:  1,000 נפש לקמ"ר (2010)
 קואורדינטות:  33°43′14″N 116°12′56″W﻿ / ﻿33.720556°N 116.215556°W﻿ / 33.720556; -116.215556
 אזור זמן:  UTC -8
 http://indio.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אינדיו(למפת ארצות הברית רגילה) וושינגטון ניו יורק שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אינדיו(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאינדיו(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטאינדיו  he tabBackground:;tabBorder:#aaa;defaultTab:0;
אינדיו (באנגלית: Indio) היא עיר במחוז ריברסייד, במדינת קליפורניה השוכנת בעמק קואצ'לה שהוא חלק ממדבר קולורדו בדרום קליפורניה. היא שוכנת כ-37 קילומטרים מזרחית לפאלם ספרינגס, 124 קילומטרים מזרחית לריברסייד, כ-204 קילומטרים ממזרח ללוס אנג'לס ו-158 קילומטרים צפונית למקסיקלי במדינת באחה קליפורניה במקסיקו. מקור השם בספרדית ופירושו אינדיאני.
האוכלוסייה הייתה 76,036 תושבים במפקד 2010, 55% גידול מ-49,116 התושבים שנמנו במפקד בשנת 2000. העיר הייתה מכונה "הציר המרכזי של העמק", כינוי שהיה סיסמת לשכת המסחר של העיר בשנות ה-70 של המאה ה-20. כיום כינויה הוא "עיר הפסטיבלים" ("City of Festivals") בשל האירועים התרבותיים הרבים הנערכים בעיר.
גאוגרפיה

אינדיו שוכנת ב-33°43′12″N 116°13′55″W﻿ / ﻿33.72000°N 116.23194°W﻿ / 33.72000; -116.23194. על פי לשכת מפקד האוכלוסין של ארצות הברית שטח העיר הוא 75.6 קילומטרים רבועים, מהם 99.97% אדמה ו-0.03% מהם מים.
כ-5 קילומטרים צפונית ומזרחית לאינדיו עובר העתק סן אנדראס, גבול ראשי בין שני לוחות טקטוניים: הלוח הצפון-אמריקאי והלוח הפסיפי.
באינדיו שוכנים משרדי המנהל של מזרח מחוז ריברסייד. מ-1955 ועד ל-1992 התגוררו בפאלם ספרינגס יותר תושבים מאשר באינדיו. ב-1992 דיווחה לשכת מפקד האוכלוסין שמספר התושבים באינדיו גדול מאשר בפאלם ספרינגס ועובדה זו נשארה כך מאז. הגובה הרשמי של אינדיו הוא מתחת לפני הים. בניין העירייה שוכן בגובה 4 מטרים מתחת לפני הים, כאשר המחצית המזרחית של עמק קואצ'לה צונחת עד 50 מטרים מתחת לפני הים (חוף ימת סלטון נמצא במרחק 24 קילומטרים דרומית לאינדיו).
גאוגרפיה > אקלים

האקלים של עמק קואצ'לה מושפע מהגאוגרפיה סביבו. רכסי הרים גבוהים משלושה צדדים גורמים למזג-אוויר ייחודי חם כל השנה, כשהחורפים הם בין החמימים ביותר מערבית להרי הרוקי. האקלים של אינדיו הוא של קיץ חם/חורף חמים קוד BWh בשיטת קפן. הטמפרטורה השנתית הממוצעת הגבוהה היא 31.9 °C, הטמפרטורה השנתית הממוצעת הנמוכה היא 16.7 °C, אבל טמפרטורות בקיץ מעל 42 °C נפוצות ולעיתים עולות על 49 °C, בעוד שהטמפרטורות הנמוכות בלילה נשארות מעל 28 °C לעיתים קרובות. החורפים חמימים כשהטמפרטורות הגבוהות ביום הן לעיתים קרובות בין 20 °C ל-30 °C. ממוצע המשקעים בשנה הן מתחת ל-100 מילימטרים בשנה, כשלפחות יש 348 ימים בשנה של שמש. הטמפרטורה החמה ביותר שנרשמה בעיר הייתה 52 °C ב-6 ביולי 1905. הטמפרטורה השנתית הממוצעת היא 24.3 °C.
| אקלים באינדיו> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באינדיו> ינואר.22.2.7.14.2 | אקלים באינדיו> פברואר.24.1.8.9.16.3 | אקלים באינדיו> מרץ.27.4.12.7.10.9 | אקלים באינדיו> אפריל.30.8.15.9.1.3 | אקלים באינדיו> מאי.35.4.19.8.1.8 | אקלים באינדיו> יוני.39.5.23.4.0.3 | אקלים באינדיו> יולי.41.8.26.8.1 | אקלים באינדיו> אוגוסט.41.4.26.8.13.7 | אקלים באינדיו> ספטמבר.38.9.23.3.1 | אקלים באינדיו> אוקטובר.33.3.17.6.6.6 | אקלים באינדיו> נובמבר.26.4.11.4.6 | אקלים באינדיו> דצמבר.21.7.6.8.15.7 | אקלים באינדיו> שנה.31.9.16.7.87.4 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: 1981-2010 MONTHLY NORMALS for Indio, CA
דמוגרפיה

על פי מפקד האוכלוסין של 2010 התגוררו בעיר 76,036 תושבים, צפיפות אוכלוסייה של 1,005.8 תושבים לקילומטר רבוע. ההרכב הגזעי של האוכלוסייה היה 46,735 (61.5%) לבנים (מתוכם 63% היספאנים), 22,394 (29.5%) שזהותם הגזעית אינה ידועה, 1,805 (2.4%) אפרו-אמריקאים ו-741 (1.0%) אמריקאים ילידים.
חלוקת הגילאים הייתה 22,879 תושבים (30.1%) מתחת לגיל 18, 7,247 תושבים (9.5%) בין 18 ל-24, 20,705 תושבים (27.2%) בין 25 ל-44, 15,793 תושבים (20.8%) בין 45 ל-64, ו-9,412 תושבים (12.4%) בגיל 65 ומעלה. הגיל החציוני היה 32.2 שנים. על כל 100 נקבות היו 97.3 זכרים. מגיל 18 ומעלה היחס הוא 100 נשים ל-94.5 גברים.
בין השנים 2009 ל-2013 הייתה ההכנסה השנתית החציונית של משק בית באינדיו 50,068 דולרים, כש-21.9% מהאוכלוסייה חיו מתחת לקו העוני הפדרלי.
דמוגרפיה > מובלעת היספאנית

נכון ל-2015 68% מהאוכלוסייה היא ממוצא היספאני, אם כי יש גם הערכות שהאחוז גבוה יותר ומגיע ל-75%. במפקד של 1930 דיווחו כ-60% מהתושבים שהם ממוצא ספרדי או מקסיקני, שיעור זה ירד ל-30% בשנות ה-70 של המאה ה-20 ומאז החל לעלות שוב ובמפקד של 1990 דיווחו 58% מהתושבים על מוצא היספאני.
הנוכחות של אמריקאים ממוצא מקסיקני באינדיו החלה לפני למעלה ממאה שנים מאז שעובדי מסילת הברזל (Traqueros בספרדית) שהועסקו על ידי חברת הרכבות סאותרן פסיפיק התיישבו באינדיו ב-1910. הצורך בעובדים בחקלאות, בבנייה, באתרי הגולף ובעבודות הבית באזור פאלם ספרינגס היה גורם ראשי במשיכת המהגרים ממקסיקו לאינדיו.
האזור העיקרי בו התיישבה האוכלוסייה ההיספאנית באינדיו באמצע המאה ה-20 היה העיר העתיקה. מאז שנות ה-80 של המאה ה-20 הפכה האוכלוסייה ההיספאנית לרוב באזור הצפוני, המזרחי ואחר כך הדרומי ובחלקים הישנים של האזור המערבי. הפרדה לאזורי מגורים לאוכלוסיות שונות הייתה נפוצה פעם באינדיו, אבל היספאנים חיים כיום בכל חלקי העיר.
דמוגרפיה > הגידול באוכלוסייה

בין השנים 1984 ל-2008 הוכפלה האוכלוסייה באינדיו כמה פעמים. אינדיו צריכה להתמודד עם גידול חסר תקדים בהיותה אזור מועדף לאלפי דיירים חדשים מדי שנה. על פי ההערכה נוספות לעיר 25 יחידות דיור מדי יום.
מנהיגי העיר ותושבים מקומיים מרחיבים את השירותים הציבוריים בעיר, כולל פעילויות נופש, מרכזי מסחר ומתחמי תעשייה.
במפקד של 2010 נמנו בעיר כ-76,000 תושבים, וב-2014 הוערכה האוכלוסייה ב-85,633 תושבים, אבל מספרים אלו אינם לוקחים בחשבון את התושבים העונתיים המגיעים לעיר בחורף בשל אקלימה הנוח. ההערכה היא שבאינדיו שוהים קרוב ל-100,000 תושבים סביב תחילת השנה האזרחית.
כלכלה

שני ענפים תורמים בעיקר לכלכלה המקומית, חקלאות הפעילה כל השנה ותיירות הפעילה בעיקר בין אוקטובר למאי. מעסיקים עיקריים כוללים את מנהלת מחוז ריברסייד, בתי הספר, בית החולים, עיריית אינדיו וחברות תעשייה קלה, מלט ומסחר.
כלכלה > חקלאות

אינדיו הייתה אחד מאזורי החקלאות החשובים ביותר בדרום קליפורניה, ופעם הייתה אחראית למרבית יבול התמרים בארצות הברית. עם זאת, עם הגידול שחל בעיר חלק גדול ממטעי התמרים פינה מקום לבנייני מגורים ולאתרי נופש. מטעי התמרים מוגבלים כיום לדרום ודרום-מזרח אינדיו. אפילו הדקלים באתר היריד ופסטיבל התמרים השנתי (Riverside County Fair and national Date Festival) נכרתו.
תיירים עדיין יכולים לבקר בגני התמרים שילדס (Shields Date Gardens), מגדל תמרים שמחזיק באינדיו חנות גדולה וגן תנכ"י לאורך הכביש המדינתי 111. כמו כן יש מטעי הדרים ושדות ירקות סביב גבולות העיר, אבל הפיתוח המהיר של חלקות מגורים חדשות ומסלולי הגולף ב"איסט ואלי" ("East Valley") בשנות ה-90 של המאה ה-20 ובעשור הראשון של המאה ה-21 באו על חשבון שטחי החקלאות.
כלכלה > הימורים

שני בתי הימורים השייכים ומופעלים על ידי אמריקאים ילידים בשמורות בסמוך לאינדיו הם "Fantasy Springs Resort Casino", בית מלון וקזינו השייכים לקבוצת קבזון של האינדיאנים של המיסיון (Cabazon Band of Mission Indians), שבט המוכר על ידי הממשל הפדרלי, ו-"Spotlight 29 Casino", קזינו השייך לקבוצת 29 עצי הדקל של האינדיאנים של המיסיון (Twenty-Nine Palms Band of Mission Indians) אף הוא שבט המוכר על ידי הממשל הפדרלי.
תרבות ואמנות > אירועים שנתיים

בשל המספר הרב של הפסטיבלים והאירועים המיוחדים הנערכים מדי שנה באינדיו החליטה לשכת המסחר שהכינוי הרשמי של אינדיו יהיה "עיר הפסטיבלים" ("The City of Festivals"). אתר הירידים של המחוז/פסטיבל התמרים (Date Festival/County Fairgrounds) הוא מתקן המארח אירועים שונים במהלך השנה כדוגמת מופעי מוזיקה, תחרויות monster truck (טנדרים בעלי גלגלי ענק), תחרויות רודיאו או אירועים מיוחדים.
שני פסטיבלים שנתיים עיקריים הם פסטיבל התמר הלאומי (Riverside County Fair and National Date Festival) ופסטיבל הטמלה הבינלאומי של אינדיו (Indio International Tamale Festival). פסטיבל התמר נערך בכל פברואר באתר היריד השוכן בלב אינדיו על כביש מדינתי 111. מאז 1947 חוגג פסטיבל זה את יבול התמרים של עמק קואצ'לה. פסטיבל טמלה נערך בכל דצמבר ברחובות של העיר העתיקה של אינדיו ואוחז בשיא גינס כפסטיבל הטמלה הגדול ביותר בעולם (120,000 מבקרים בין 2 ל-3 בדצמבר 2000) ואחז פעם בשיא העולמי לטמלה הגדולה ביותר בקוטר 30 סנטימטרים ואורך 12 מטרים, אבל שיא זה נשבר מאז.
ב-1993 ארגן פאול טולט (Paul Tollett), נשיא גולדנוויס (Goldenvoice) קונצרט של להקת הרוק פרל ג'אם במועדון הפולו של אינדיו (Empire Polo Club) ושש שנים אחר-כך נולד פסטיבל המוזיקה והאמנות של עמק קואצ'לה (Coachella Valley Music and Arts Festival), המתנהל מאז במועדון הפולו של אינדיו. מאז 2001 הפך הפסטיבל לאירוע שנתי שבמסגרתו הופיעו אמנים ידועים כולל: פרינס, פול מקרטני, לאונרד כהן, קניה וסט, רדיוהד, ד"ר דרה, סנופ דוג, פיקסיז, הקיור, הווייט סטרייפס, ג'יי זי, טול, ביסטי בויז, רד הוט צ'ילי פפרז, ג'יינז אדיקשן, רוג'ר ווטרס ואחרים. ב-2007 וב-2010 הרחיבו המארגנים את הפסטיבל לשלושה ימים. הפסטיבל מושך אליו קהל גדול, ומגזין המוזיקה "רולינג סטון" שיבח אותו כ"יופי שופע... שגרם למדבר להיראות רחוק מאוד".
במאי 2007 החלה גולדנוויס לערוך פסטיבל בן יומיים של מוזיקת קאנטרי שנערך בסוף השבוע לאחר פסטיבל קואצ'לה. ביו האמנים שהשתתפו: ג'ורג' סטרייט, קני צ'זני, האיגלס, שוגרלנד, טיילור סוויפט, קארי אנדרווד וקיד רוק.
פסטיבלים שנתיים נוספים שנערכים באינדיו: פסטיבל האמנות של דרום מערב (Southwest Arts Festival), פסטיבל הפולקלור של האינדיאנים מקבוצת קבזון (Cabazon Indian National Pow Wow), תצוגת כלבים (Palm Springs Kennel Club's Annual Dog Show and Rhythm), פסטיבל היין והבירה (Wine and Brews Festival) במועדון הפולו, פסטיבל המורשת (Heritage Festival) במוזיאון ההיסטוריה של עמק קואצ'לה ותצוגת קראוונים (Annual Western Region RV Rally) באתר הירידים.
חינוך

באינדיו יש שתי נפות של חינוך ציבורי: Desert Sands Unified School District, ובפינה הדרום-מזרחית של העיר Coachella Valley Unified School District. במסגרתן פועלים קרוב ל-20 בתי ספר יסודיים, 8 חטיבות ביניים ו-8 תיכונים. בנוסף פועלים בעיר עוד שישה בתי ספר פרטיים. בקרבה לעיר פועל קולג' קהילתי (College of the Desert). כמו כן מוקם בעיר בית ספר למשפטים (California Desert Trial Academy School of Law).
תשתית > תחבורה

שדה תעופה קטן (Bermuda Dunes Airport מציין FAA‏: UDD) פועל בגבול הצפון-מערבי של אינדיו לאורך כביש בין-מדינתי 10. מסלול בן 1,500 מטרים משרת מטוסים פרטיים קטנים, מטוסי מטען ומטוסי סילון קטנים. שדה תעופה נוסף (Jacqueline Cochran Regional Airport), שוכן בתרמל (אנ') במרחק קצר מדרום לאינדיו ונועד למטוסי מטען המטיסים תוצרת חקלאית. תוצרת חקלאית נשלחת גם דרך הכביש המדינתי 86S המהיר של קליפורניה המכונה "כביש מהיר נפטא" (בהתייחס להסכם הסחר החופשי של צפון אמריקה בראשי תיבות NFTA) לתעבורה בינלאומית. שדה התעופה הקרוב ביותר שבו יש שירות נוסעים מסחרי סדיר הוא שדה התעופה הבינלאומי פאלם ספרינגס (Palm Springs International Airport), כ-30 קילומטרים מאינדיו.
שני כבישים חשובים משרתים את אינדיו, כביש בין-מדינתי 10 וכביש מדינתי 111 של קליפורניה המחבר בין כביש בין-מדינתי 10 לגבול עם מקסיקו. שירותי האוטובוסים של קווי גרייהאונד ואמטרק פועלים בתחנה במרכז אינדיו, שבה אוטובוסים עוצרים בתדירות גבוהה בדרכם לדרום קליפורניה, אריזונה והגבול עם מקסיקו. חברת אוטובוסים מקומית (SunLine Transit Agency) מפעילה קווים ליעדים בעיר ובעמק קואצ'לה.
תשתית > שירותי בריאות

בית חולים על שם ג'ון קנדי (John F. Kennedy Memorial Hospital) הוא בית חולים כללי באינדיו, אחד משלושה בתי חולים בעמק קואצ'לה. בית החולים נוסד במקומו הנוכחי ב-1983 על אדמה שנתרמה על ידי אחד מהמייסדים ד"ר ריינלדו קארון (Reynaldo J. Carreon). מחלקת היולדות בבית החולים שהורחבה ב-2005 היא אחת העמוסות במדינת קליפורניה.
תשתית > פארקים ונופש

בעיר אינדיו יש 18 פארקים ציבוריים (כולם מופעלים על ידי עיריית אינדיו), פארק שהעיר מפעילה בסמוך למסלול הגולף העירוני, מרכז נופש קהילתי, מרכז חדש לקשיש השוכן בקרבה למרכז נוער השוכן מול התיכון של אינדיו ושמורת חיות-בר "דזרט פארק" (Desert Park).
ביאורים

↑  הכינוי ל-48 המדינות הראשונות של ארצות הברית שיש לכולן גבול משותף עם אחת המדינות האחרות, בשונה מהוואי ואלסקה
הערות שוליים

↑  Gannett, Henry (1905). The Origin of Certain Place Names in the United States. Govt. Print. Off. p. 165.
1 2  Indio, by Pat Laflin
↑  General Patton Memorial Museum (2013). "General Patton and the Desert Training Center". אורכב מ-המקור ב-2015-02-04. נבדק ב-2016-07-02.
↑  "2010 Census Interactive Population Search: CA - Indio city". U.S. Census Bureau.
↑  QuickFacts Indio city, California
↑  "Annual Estimates of the Resident Population for Incorporated Places: April 1, 2010 to July 1, 2014". אורכב מ-המקור ב-2015-05-23. נבדק ב-2016-07-02.
↑  Fantasy Springs Resort: Press Room
↑  Carreon Foundation
↑  Parks
| --- | --- |
בקרת זהויות :  NLI: 987007531814905171  BnF: cb13957643s (data)  ISNI: 0000 0001 0661 9750  LCCN: n81081118  MusicBrainz: 5ff9f2d3-b50a-4d7e-aa9f-af5f8ff1330f  NARA: 10040632  SUDOC: 202966429  VIAF: 132423539   WorldCat (עם VIAF): 132423539 
אינדיו בשנות ה-50, ביתן מכירת התמרים של סטן סניף, מגדל תמרים מקומי בפסטיבל התמר הלאומי, אחד מהגידולים הפופולריים באזור
בימת השטיח המעופף בפסטיבל התמר הלאומי באינדיו ב-2012
סאות' פארק – דמויות

ארבעת הדמויות הראשיות של הסדרה, מימין לשמאל: קני מקורמיק, סטן מארש, קייל ברופלובסקי ואריק קרטמן
סאות' פארק היא סדרה קומית אמריקאית בהנפשה, אשר נוצרה בידי טריי פרקר ומאט סטון ומשודרת בערוץ הטלוויזיה "Comedy Central". בדף זה תוכלו למצוא פירוט על מרבית דמויות הסדרה.
הסדרה עוקבת אחר ארבעה ילדים, אריק קרטמן, סטן מארש, קייל ברופלובסקי וקני מקורמיק, ואחר הרפתקאותיהם ומעשיהם. אריק הוא הרשע, מתנשא, שמן ואנטישמי, ובכך למעשה הוא הופך להיות האנטגוניסט הראשי של הסדרה; סטן מצטייר כילד רגיל וממוצע; קייל מצטייר כבודד ביותר, אם כי גם כחכם ביותר; קני מצטייר כשקט וסוטה מין, אם כי גם חכם. בין אריק לקני ישנה חברות של אהבה-שנאה, כאשר קני מחבב את אריק, אך הוא מנגד שונא אותו; ובין סטן וקייל ישנה חברות חזקה למדי, אשר היא לנושא של מרבית פרקי הסדרה.
טריי פרקר ומאט סטון משמשים כמדבבים הראשיים של הסדרה, כאשר הם נותנים את קולם למרבית הדמויות. מרי קיי ברגמן הייתה גם היא לאחת מהמדבבות הראשיות בסדרה, כאשר היא נתנה את קולה למרבית הדמויות הנשיות בסדרה, עד שמתה בשנת 1999. כיום, המדבבות הראשיות אשר נותנות את קולן למרבית הדמויות הנשיות הן מונה מרשל (שהצטרפה בשנת 2000) ואפריל סטיוארט (שהצטרפה ב-2003), וכן הייתה גם אלייזה שניידר (שהצטרפה ב-1999 ופרשה ב-2003).
דמויות ראשיות

סטנלי "סטן" מארש (טריי פארקר) – הילד הרגיל, הסקרן, המאוזן ונטול התסביכים, בעל הגיון פשוט ובריא והבנה בסיסית ואינטואיטיבית ביחסי אנוש, וידע על החברה ודרך התנהלותה. לעיתים קרובות הוא רואה את האמת הפשוטה מאחורי המציאות המעוותת בעוד שאר העולם, לפעמים אף חבריו, מחמיץ אותה.
קייל ברופלובסקי (מאט סטון) – ילד יהודי נוח לבריות וקל להשתכנע, לבד מבנושאים הקשורים באתיקה ובמוסר, שם הוא מפגין דבקות רבה יותר משל רעיון במוסר המקובל. קייל נוהג להפגין סקפטיות ואינטליגנטיות בפרקים רבים, ובנוסף נראה שהוא חכם במידה מסוימת יותר מחבריו. קייל נוטה להתרגז הרבה, במיוחד כלפי קרטמן.
אריק תאודור קרטמן (טריי פארקר) – ילד עב בשר, גס לשון ואלים, חמדני, אנוכי, מניפולטיבי, סקסיסטי, הומופובי גזעני ואנטישמי. קרטמן בדרך כלל נוהג לקנטר את קייל פעמים רבות במהלך הסדרה על יהדותו ואת סטן בטענה שהוא "נקבה" ואת קני על כך שהוא עני. אף שקרטמן החל את דרכו כדמות משנית לסטן וקייל, הפופולריות הרבה לה זכתה דמותו משולחת הרסן הביאה לכך שרבים מסיפורי הסדרה נסובים סביב מזימותיו הכושלות, וסביב מגוון התכונות הרעות שהכותבים מייחסים לו בקלות יתרה. לאורך הסדרה נרמז שהתנהגותו הושפעה באופן ניכר מהעובדה שאף פעם לא היה לו אבא ושאמו היא למעשה אנדרוגינוס, זנותית ומפנקת את אריק במתנות רבות (בעיקר אוכל) ונכנעת באופן תמידי לדרישותיו הרבות.
קנת' "קני" מק'ורמיק (מאט סטון) – בן עניים הבא מבית הרוס עם אב אלכוהוליסט וחבריו, במיוחד אריק קרטמן, מנצלים עובדה זו על מנת להשפילו. קני לובש מעיל כתום המסתיר את פניו, דרכו נשמעים בעיקר מלמולים חסרי פשר. דבר אשר מנוצל על ידי יוצרי הסדרה על מנת לאפשר לו לומר דברים גסים במיוחד. הפעמים היחידות שבהן הופיע ללא המעיל הייתה בסרט של סאות' פארק, בפרק בעונה השמינית ובפרק נוסף בעונה השלישית. בעונות הראשונות מת כמעט בכל פרק, ומופיע בפרק העוקב ללא כל הסבר. בסוף העונה החמישית מת לכאורה באופן סופי ונעדר במשך רוב העונה השישית, אך שב בסופה. קני לאורך הסדרה פועל הרבה פעמים בצורה הרואית, לפעמים מקריב את עצמו למען החברים שלו.
דמויות משנה > דמויות משנה בולטות שנהרגו

פיליפ "פיפ" פיראפ (מאט סטון) – ילד בריטי יתום, בעל מבטא בריטי ניכר. הילדים נהגו להציק לו לעיתים קרובות. עקב התעללויותיו בו למד לשחק מחניים טוב מאוד, דבר שמביא לפציעתם במשחק נגד סין. פיפ נרצח בעונה ה-14 על ידי ברברה סטרייסנד. משפחתו המאמצת נראית רק פעם אחת בפרק השישי בעונה הראשונה.
ג'רום "שף" מקלרוי (אייזיק הייז) – הטבח האפרו אמריקני של קפיטריית בית הספר. משמש מקור סמכות ידידותי לילדים, המעלים בפניו שאלות הקשורות במין ובמיניות, ונענים על ידי השף – המוצג כרב-מג מיני, בתשובות ובשירים שיש בהם רימוזים מיניים בוטים. דמותו של השף הומתה המתת חסד בתחילת העונה העשירית בשל התנגדותו של הייז למסרים סטיריים אנטי-דתיים בסדרה.
גברת דיאן צ'וקסונדיק (טריי פארקר) – מורה לשעבר בבית הספר היסודי אשר נפטרה במהלך העונה השישית. פירוש שמה של הגברת באנגלית הוא "נחנקת מזין". ניהלה רומן עם יועץ בית הספר, מר מאקי, ובעקבות הרומן מצאה את מותה במהלך העונה השישית.
גברת ורוניקה לי קראבט'רי (מרי קיי ברגמן ואלייזה שניידר) – נהגת האוטובוס של בית הספר. נרצחה בעונה השמינית על ידי רוצח סדרתי.
סדאם חוסיין עבד אל-מג'יד א-תכריתי (מאט סטון) – בסדרה דמותו של סדאם חוסיין בעלת הופעה וגינונים שונים באופן קיצוני מסדאם חוסיין האמיתי. בסדרה סדאם חוסיין מנהל מערכת יחסים הומוסקסואלית עם השטן. השטן בסופו של דבר הורג אותו בסרט "סאות' פארק: גדול יותר, ארוך יותר ולא מצונזר".
השטן (טריי פארקר) – השליט של הגיהנום. ניהל רומן הומוסקסואלי עם סדאם חוסיין. נהרג על ידי איש-דב-חזיר, בעת הקרב עמו.
ג'ייסון וויט (טריי פארקר) – תלמיד שלומד בכיתה של סטן וחבריו. בסוף העונה ה־23 נדרס בתאונת פגע וברח על ידי ניידת משטרה בזמן ששיחק את שאר ילדי העיירה במשחק פוטבול סמוך לכביש.
מרגרט נלסון (אפריל סטוארט) - המחנכת שהחליפה את מר גריסון בעת שכיהן כנשיא ארצות הברית. בעקבות תעלול של קרטמן וקני התפטרה. אחרי כן שבה לבית הספר, אחרי שסטן וחבריו הבטיחו להם חיסונים נגד נגיף הקורונה. נפטרה לאחר שחלתה בקורונה.
תלמידי כיתה ד' בבית הספר היסודי של סאות' פארק, משמאל לימין: טימי, רד, באטרס, ברדלי (בחזית), טוויק (מאחור), קלייד, קרטמן, קווין (בחזית), טולקין בלאק (מאחור), אנני, קייל, בייבה (בחזית), פיפ (מאחור), קני, סטן, פרנסיס (בחזית), קרייג (מאחור) ו-וונדי. בתמונה חסרים ג'ימי, היידי, ניקול וג'ני.
הנרי גודמן

| --- | --- |

 לידה:  23 באפריל 1950 (בן 74) וייטצ'אפל, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1972 
 מקום לימודים:  האקדמיה המלכותית לאמנות הדרמה (1971)  Central Foundation Boys' School 
 צאצאים:  אילן גודמן 
 פרסים והוקרה:  פרס אוליבייה 
 פרופיל ב-IMDb
 
הנרי גודמן (באנגלית: Henry Goodman; נולד ב-23 באפריל 1950) הוא שחקן יהודי-בריטי שהופיע בתיאטרון, בקולנוע, בטלוויזיה וברדיו.
ביוגרפיה

גודמן נולד בשכונת וייטצ'אפל שבלונדון, למשפחה יהודית בת שישה ילדים. הוא למד בבית הספר לבנים "Central Foundation Boys' School". ב-1969 החל ללמוד משחק באקדמיה המלכותית לאמנות הדרמה (RADA).
גודמן נשוי לכוריאוגרפית סו פארקר. לבני הזוג יש שני ילדים.
קריירה

במהלך הקריירה שלו הופיע גודמן במגוון רחב של תפקידים בתיאטרון, בטלוויזיה וברדיו. הוא זכה בפרסים על עבודתו בתיאטרון בהם שני פרסי אוליבייה.
קריירה > טלוויזיה

ב-2013 גילם גודמן את דמותו של סר המפרי אפלבי בגרסה החדשה של הסדרה "כן, אדוני השר" ששודרה בערוץ הטלוויזיה "גולד".